b"\n_START_ARTICLE_\nEfecte matern\n_START_PARAGRAPH_\nL' efecte matern es d\xc3\xb3na quan el fenotip d'un organisme \xc3\xa9s determinat no nom\xc3\xa9s per l'entorn i  genotip propis, sin\xc3\xb3 tamb\xc3\xa9 per l'entorn i genotip de la mare. En gen\xc3\xa8tica, observem efectes materns quan un organisme mostra el fenotip que correspon al genotip de la mare, independentment del genotip propi, sovint a causa de ARN missatger o prote\xc3\xafnes que la mare ha subministrat a l'ou. L'efecte matern tamb\xc3\xa9 pot venir donat per l'entorn maternal \xe2\x80\x93 independentment del genotip \xe2\x80\x93, i pot influenciar  la mida, el sexe o el comportament de la descend\xc3\xa8ncia. Els efectes materns poden conduir a fenotips que augmenten el fitness de la prog\xc3\xa8nie, i en conseq\xc3\xbc\xc3\xa8ncia ser adaptatius. A m\xc3\xa9s, resulten una forma de plasticitat fenot\xc3\xadpica, un concepte evolutiu rellevant. S'ha proposat que els efectes materns s\xc3\xb3n importants per l'evoluci\xc3\xb3 de respostes adaptatives a la heterogeneicitat de l'entorn."